# STYRELSESVEDTÆGT FOR ROSKILDE KOMMUNE

**Vedtaget af byrådet den 29. november 2017 og 20. december 2017.**

[STYRELSESVEDTÆGT FOR ROSKILDE KOMMUNE 1](#_Toc525815929)

[**KAPITEL I** 3](#_Toc525815930)

[**Byrådet** 3](#_Toc525815931)

[**KAPITEL II** 3](#_Toc525815932)

[**Borgmesteren** 3](#_Toc525815933)

[**KAPITEL III** 4](#_Toc525815934)

[**Nedsættelse af udvalg og almindelige regler om disses virksomhed mv.** 4](#_Toc525815935)

[**KAPITEL IV** 5](#_Toc525815936)

[**Økonomiudvalget** 5](#_Toc525815937)

[**KAPITEL V** 6](#_Toc525815938)

[**De stående udvalg.** 6](#_Toc525815939)

[**KAPITEL VI** 9](#_Toc525815940)

[**Vederlag mv.** 9](#_Toc525815941)

[**KAPITEL VII** 9](#_Toc525815942)

[**Vedtagelse og ændringer.** 9](#_Toc525815943)

## **KAPITEL I**

### **Byrådet**

**§ 1.** Roskilde Byråd består af 31 medlemmer

*Stk. 2.* Byrådet vælger en borgmester og en første og anden viceborgmester, jf. § 6 i lov om kommunernes styrelse (i det følgende kaldet styrelsesloven).

**§ 2.** Stedfortræderen for et medlem af byrådet indkaldes ved medlemmets forfald af de grunde, der er nævnt i styrelseslovens § 15, stk. 2, uanset om hindringen har en kortere varighed end en måned.

*Stk. 2.* Den gruppe, der har indvalgt et udvalgsmedlem i et udvalg, kan bestemme, at et andet medlem indtræder i udvalget, så længe udvalgsmedlemmet har forfald, uanset at forfaldet forventes at vare kortere end 1 måned.

*Stk. 3.* Den gruppe, der har indvalgt et udvalgsmedlem, der må forventes at blive erklæret inhabilt i forhold til en sag, der skal behandles af et udvalg, kan bestemme, at et andet medlem i givet fald indtræder i udvalget ved sagens behandling.

*Stk. 4.* Øvrige regler om forberedelse, indkaldelse og afholdelse af byrådets møder fastsættes i byrådets forretningsorden (i det følgende kaldet forretningsordenen), jf. styrelseslovens § 2.

## **KAPITEL II**

### **Borgmesteren**

**§ 3.** De nærmere regler om borgmesterens opgaver i forbindelse med byrådets møder fastsættes i forretningsordenen, jf. styrelseslovens §§ 8 og 30.

**§ 4.** Borgmesteren varetager de funktioner som øverste daglige leder af kommunens samlede administration, der fremgår af styrelseslovens kapitel IV.

*Stk. 2.* Borgmesteren drager omsorg for, at der om sager, der hører under et udvalgs område, indhentes de nødvendige erklæringer fra udvalget, inden byrådet træffer beslutning i sagen.

*Stk. 3.* Borgmesteren påser sagernes ekspedition, herunder at de ekspederes uden unødvendig forsinkelse. Borgmesteren kan af udvalgene og de ansatte forlange enhver oplysning om sager, der er underlagt dem, og om sagernes ekspedition.

**§ 5.** Borgmesteren drager omsorg for, at ingen udgift afholdes eller indtægt oppebæres uden fornøden bevilling, og at udgifter og indtægter bogføres i overensstemmelse med de af Økonomi- og Indenrigsministeriet og byrådet fastsatte regler. Finder borgmesteren, at en disposition ikke har bevillingsmæssig hjemmel, forelægges spørgsmålet for byrådet.

## **KAPITEL III**

### **Nedsættelse af udvalg og almindelige regler om disses virksomhed mv.**

**§ 6.** Følgende udvalg nedsættes:

1. Økonomiudvalget
2. Plan- og Teknikudvalget
3. Klima- og Miljøudvalget
4. Skole- og Børneudvalget
5. Kultur- og Idrætsudvalget
6. Beskæftigelses- og Socialudvalget
7. Sundheds- og Omsorgsudvalget

**§ 7.** For hvert udvalg føres en beslutningsprotokol, hvori udvalgets beslutninger indføres. Beslutningsprotokollen underskrives efter hvert møde af de medlemmer, der har deltaget i mødet.

Ethvert af disse medlemmer kan forlange sin afvigende mening kort tilført beslutningsprotokollen og ved sager, der af udvalget skal fremsendes til anden myndighed, kræve, at denne samtidig gøres bekendt med indholdet af protokollen. Det pågældende medlem kan ved sagens fremsendelse ledsage denne med en begrundelse for sit standpunkt.

**§ 8.** Hvis et stående udvalg agter at foretage dispositioner, der berører et andet udvalgs område, skal der inden iværksættelsen forhandles med dette udvalg i fornødent omfang med inddragelse af økonomiudvalget og borgmesteren, jf. styrelseslovens § 18 og 31 a.

**§ 9.** De stående udvalg drager omsorg for, at bevillinger og rådighedsbeløb, der er tildelt udvalget, ikke overskrides. Udvalgene foretager indstilling til byrådet gennem økonomiudvalget, hvis yderligere bevillinger er ønskelige eller nødvendige.

**§ 10.** Der er etableret en borgerrådgiverfunktion, som administreres direkte under Byrådet.

*Stk. 2.* Borgerrådgiveren bistår Byrådet med dettes tilsyns- og kontrolfunktioner i forhold til udvalg og administrationsområder, samt varetager nærmere af Byrådet fastsatte opgaver om borgerrådgivning og borgervejledninger.

*Stk. 3.* Byrådet ansætter og afskediger borgerrådgiveren samt fastsætter de nærmere regler for dennes virksomhed.

## **KAPITEL IV**

### **Økonomiudvalget**

**§ 11.** Økonomiudvalget består af borgmesteren, der er formand for udvalget, samt 8 af byrådets øvrige medlemmer.

*Stk. 2.* Udvalget varetager den umiddelbare forvaltning af de anliggender, der er underlagt det i medfør af styrelseslovens § 18, § 21 og kapitel V.

*Stk. 3.* Udvalget varetager den umiddelbare forvaltning af løn- og personaleforhold inden for ethvert af kommunens administrationsområder. Udvalget fastsætter regler for borgmesterens og administrationens behandling af personalesager.

*Stk. 4.* Udvalget varetager kommunens økonomiske planlægning og har ansvaret for kommuneplanlægningen samt for en samordnet løsning af kommunens planlægningsopgaver. Udvalget fastlægger de fælles planforudsætninger og bistår de stående udvalg med tilvejebringelse af det nødvendige grundlag for udvalgenes planlægningsopgaver. Udvalget fastsætter generelle forskrifter for planernes tilvejebringelse. Udvalget drager omsorg for udarbejdelse af økonomiske konsekvensberegninger af de udarbejdede planforslag og foretager indstilling til byrådet om planforslagene. Udvalgets erklæring indhentes om enhver sag, der vedrører kommunens planlægningsopgaver, inden sagen forelægges byrådet til beslutning.

*Stk. 5.* Udvalget varetager den umiddelbare forvaltning af,

* køb og salg af jord og ejendomme
* erhvervsudvikling og –service
* turisme
* tilsyn med støttet byggeri, bortset fra sammenlægning af almene boliger
* beskæftigelsesindsatsten (herunder beskæftigelsesplaner og ydelser efter lov om aktiv beskæftigelsesindsats).
* drift og vedligeholdelse af fast ejendom i form af bygninger, tekniske installationer og arealer i forbindelse med bygninger
* bygge- og anlægsarbejder for alle kommunale bygninger med tekniske installationer og arealer inden for alle udvalgsområder i samarbejde med de relevante stående udvalg

*Stk. 6.* Udvalget udarbejder forslag og foretager indstilling til byrådet om

* kommunens kasse- og regnskabsregulativ, jf. styrelseslovens § 42, stk. 7.

*Stk. 7.* Udvalget varetager kommunens interesser ift. det regionale niveau, herunder relationen til vækstforum og kommunens bidrag til den regionale udviklingsplan. Økonomiudvalget har det samlende og overordnede ansvar for de økonomiske relationer til regionen, herunder udviklingsbidrag, sundhedsaftaler og –bidrag mv.

*Stk. 8.* Udvalget udarbejder forslag og foretager indstilling til byrådet om kommunens kasse- og regnskabsregulativ, jf. styrelseslovens § 42, stk. 7.

*Stk. 9*. Udvalget forhandler i fornødent omfang med et stående udvalg inden iværksættelsen af foranstaltninger af væsentlig betydning for det pågældende udvalg.

**§ 12.** Økonomiudvalget fastsætter regler om

* indberetninger fra den kommunale administration med henblik på udvalgets udøvelse af budget- og bevillingskontrol, jf. § 12
* i hvilket omfang kommunens værdier skal forsikres
* samordning af kommunens indkøbsfunktioner

**§ 13.** Økonomiudvalget fører tilsyn med

* at forvaltningen af økonomiske midler sker i overensstemmelse med byrådets beslutninger og i øvrigt på forsvarlig måde
* at forvaltningen af kommunens kasser og kommunens regnskabsføring er forsvarlig
* at de meddelte bevillinger og rådighedsbeløb ikke overskrides uden byrådets samtykke
* løn- og ansættelsesforhold for personale i selvejende institutioner, jf. styrelseslovens § 67
* indgåelse af kontrakter om kommunens driftsvirksomhed

## **KAPITEL V**

### **De stående udvalg.**

**§ 14.** Plan- og Teknikudvalget består af 7 medlemmer.

*Stk. 2.* Udvalget varetager den umiddelbare forvaltning af kommunens opgaver på det tekniske område og på arealanvendelsesområdet, herunder opgaver vedrørende

* lokalplanlægning og øvrig administration af planlovgivningen, bortset fra kommuneplanlægning
* det åbne land
* arkitektur
* byfornyelse
* bygningsmyndighed
* trafik- og mobilitetsplanlægning
* veje og stier
* parker og grønne områder i byerne, offentlige legepladser og havnearealer
* Boligreguleringsloven
* Drift af arealer og anlæg, som ikke ved denne vedtægt eller byrådets beslutning er henlagt under noget andet udvalgs område

*Stk. 3.* Udvalget udarbejder forslag og foretager indstilling til byrådet om sektorplaner for de i stk. 2 omtalte og eventuelle andre tekniske områder i samarbejde med økonomiudvalget, jf. § 11

**§ 15.** Klima- og Miljøudvalget består af 7 medlemmer.

*Stk. 2.* Udvalget varetager den umiddelbare forvaltning af kommunens opgaver på det klima- og miljømæssige område, herunder opgaver vedrørende

* Klimapolitik, herunder Klimaråd og klimafond
* Miljølovgivning og miljøforhold
* Vandløbsplanlægning
* Naturforvaltning, herunder kommunens rekreative områder i det åbne land
* Grøn Blå Strategi
* Busplanlægning og -bestilling
* Klimatilpasning og spildevandsplanlægning
* Strategisk energiplanlægning og forsyning, herunder el, vand, varme
* affald (ressourceplanlægning)
* agenda 21

*Stk. 3.* Udvalget udarbejder forslag og foretager indstilling til byrådet om

* sektorplaner for de i stk. 2 omtalte og eventuelle andre klima- og miljømæssige områder i samarbejde med økonomiudvalget, jf. § 11
* takster for renovation

**§ 16.** Skole- og Børneudvalget består af 7 medlemmer

*Stk. 2.* Udvalget varetager den umiddelbare forvaltning af kommunens opgaver på skole-, børne- og familieområdet, herunder opgaver vedrørende

* dagtilbud
* skole, SFO og fritidshjem
* ungdomsskole
* fritidsklubber
* specialundervisning
* PPR
* udsatte børn og unge (anbringelser, behandlingstilbud, døgntilbud mv. til 0-18-årige)
* det specialiserede børneområde, herunder handicappede

*Stk. 3.* Udvalget udarbejder forslag og foretager indstilling til byrådet om

* skoleudbygningsplaner, og andre sektorplaner inden for skole- og børneområdet i samarbejde med økonomiudvalget, jf. § 11

**§17** Sundheds- og Omsorgsvalget består af 7 medlemmer

*Stk. 2.* Udvalget varetager den umiddelbare forvaltning af opgaver på kommunens sundhedsområde, ældre- og omsorgsområde, herunder opgaver vedrørende

* den overordnede sundhedsindsats, herunder sundhedsaftaler
* overordnet sundhedspolitik og –strategi
* sundhedsøkonomi
* sundhedspleje
* forebyggelse og sundhedsfremme, herunder eventuelle sundhedscentre
* tandpleje
* frivilligmidler i henhold til serviceloven
* ældreområdet, herunder plejecentre, madservice, hjemmepleje mv.
* genoptræning
* hjælpemidler

*Stk. 3.* Udvalget udarbejder forslag og foretager indstilling til byrådet om

* udbygningsplaner og andre sektorplaner inden for udvalgets område i samarbejde med økonomiudvalget, jf. § 11

**§ 18.** Kultur- og Idrætsudvalget består af 7 medlemmer

*Stk. 2.* Udvalget varetager den umiddelbare forvaltning af kommunens opgaver på kultur- og idrætsområdet samt borgerservice, herunder opgaver vedrørende

* borgerservice
* frivilligområdet, bortset fra frivilligmidler efter serviceloven
* kultur
* idræt
* folkeoplysning
* biblioteker
* idræts- og kulturfaciliteter, herunder drift og vedligeholdelse
* museer
* de musiske og kreative skoler
* musikfaciliteter, herunder rytmiske spillesteder
* fritidsaktiviteter for børn og unge
* egnsteater

*Stk. 3.* Udvalget fører tilsyn med at kommunens arkivalier opbevares på betryggende måde, jf. arkivlovens § 8.

*Stk. 4.* Udvalget udarbejder forslag og foretager indstilling til byrådet om

* Kulturelle udbygningsplaner og andre sektorplaner inden for udvalgets område i samarbejde med økonomiudvalget, jf. § 11.

**§ 19** Beskæftigelses- og Socialudvalget består af 7 medlemmer.

*Stk. 2.* Udvalget varetager den umiddelbare forvaltning af kommunens opgaver på social – og beskæftigelsesområdet, herunder opgaver vedrørende

* beskæftigelsesindsatsen
* dagpenge ved sygdom og barsel
* ydelser efter lov om aktiv socialpolitik, dog ikke kap. 10 og 10 a (som omhandler ydelser, ikke alene pga. ledighed)
* drift af tilbud, herunder aktiverings- og revalideringstilbud
* integration på arbejdsmarkedet, herunder sprogundervisning af udlændinge
* Integrationsrådet
* den overordnede integrationspolitik
* sprogskolen
* produktionsskoler
* Ungdommens Uddannelsesvejledning
* den specialiserede revalideringsindsats
* førtidspensioner mv.
* det specialiserede socialområde, herunder handicappede
* voksenspecialundervisning
* boliganvisning til husvilde
* socialpsykiatri
* hjemløse
* misbrugsområdet
* socialudgifter til ældre
* institutioner og botilbud for voksne, psykisk syge og handicappede
* øvrige opgaver i forhold til regionale samarbejdsudvalg

*Stk. 3.* Udvalget træffer afgørelser i sager om ydelser mv. til enkeltpersoner på området.

*Stk. 4.* Udvalget udarbejder forslag og foretager indstilling til byrådet om

* kommunens kasse- og regnskabsregulativ, jf. styrelseslovens § 42, stk. 7.
* udbygningsplaner på arbejdsmarkedsområdet og andre sektorplaner inden for udvalgets område

## **KAPITEL VI**

### **Vederlag mv.**

**§ 20.** Formanden for Plan- og Teknikudvalget modtager et vederlag, som udgør 16,48% af borgmesterens vederlag.

*Stk. 2.* Formanden for Klima- og Miljøudvalget modtager et vederlag, der svarer til 16,48% af borgmesterens vederlag.

*Stk. 3.* Formanden for Skole- og Børneudvalget modtager et vederlag, som udgør 16,48% af borgmesterens vederlag.

*Stk. 4.* Formanden for Sundheds- og Omsorgsudvalget modtager et vederlag, som udgør 16,48% af borgmesterens vederlag.

*Stk. 5.* Formanden for Kultur- og Idrætsudvalget modtager et vederlag, som udgør 16,48% af borgmesterens vederlag.

*Stk. 6.* Formanden for Beskæftigelses- og Socialudvalget modtager et vederlag, som udgør 16,48% af borgmesterens vederlag.

*Stk. 7.* Formanden for Børne- og Ungeudvalget modtager et vederlag, som udgør 12% af borgmesterens vederlag.

*Stk. 8.* Formanden for Folkeoplysningsudvalget modtager et vederlag, som udgør 5% af borgmesterens vederlag.

*Stk. 9.* Den i stk. 1-8 nævnte vederlæggelse ophører, når formanden på grund af forfald i en uafbrudt periode på 3 måneder har været forhindret i at varetage formandshvervet.

**§ 21.** Når et medlem af et stående udvalg på grund af formandens sygdom, ferie eller fravær af anden årsag af udvalget er konstitueret som formand i en periode på mindst 2 uger, modtager medlemmet i funktionsperioden vederlag efter samme regler som formanden, jf. § 19, stk. 1-8.

*Stk. 2.* Funktionsvederlag kan højst ydes i en uafbrudt periode på 6 måneder.

## **KAPITEL VII**

### **Vedtagelse og ændringer.**

*§ 22:* Denne vedtægt træder i kraft den 1. januar 2018

*Stk. 2.* Forslag til ændringer i vedtægten skal undergives to behandlinger i byrådet med mindst 6 dages mellemrum. Vedtagne ændringer skal indsendes til tilsynet med kommunerne.

Således vedtaget i Roskilde Byråd 29. november 2017 og den 20. december 2017.

Roskilde Byråd

 Joy Mogensen Henrik Kolind

 Borgmester / Kommunaldirektør